Jarl Skofterud

Olav Jarl Skofterud (1940–2008) var en norsk lektor og amanuensis i fransk språk.

Skofterud var lektor i den videregående skole i Østfold der han også arbeidet som undervisningsinspektør og rektor.  Han var den første leder for Fransklærerforeningen i Norge og var redaktør for tidsskriftet Fransklæreren. Skofterud arbeidet også for å styrke kontaktene mellom skoler i Norge og Frankrike, blant annet gjennom opprettelse av en norsk avdeling ved Lycée Édouard Herriot i Lyon og gjennom deltakelse i tildeling av stipend for studieopphold i Frankrike for norske lærere og elever under Trollavtalen.

Skofterud var også tilknyttet Østfold distriktshøgskole som amanuensis og studieleder i fransk og var sentral i opprettelsen av merkantil fransk og internasjonal handel som studium ved denne institusjonen i 1989.

I sitt virke arbeidet Skofterud for å utbre kjennskapen til fransk språk og kultur i Norge. Han ble for dette tildelt den franske ordenen Palmes Académiques.«Dødsfall», Aftenposten, 7. februar 2008, s. 17.

 Referanser 

 Kilder 
 Minneord i Fransklæreren

Kategori:Norske filologer
Kategori:Norske redaktører
Kategori:Norske fagforeningspersoner
Kategori:Palmes académiques (Frankrike)